TARS
Turcijas Antarktikas pētniecības stacija (turku: Türk Antarktika Araştırma İstasyonu, angļu: Turkish Antarctic Research Station, TARS) ir būvniecības stadijā esoša Turcijas polārstacija Antarktikā. Izvietojusies Horsšū salā Margeritas līcī Antarktīdas pussalas rietumu piekrastē. Stacija pieder Turcijas Zinātnes un tehnoloģisko pētījumu padomes (TÜBİTAK) Polāro pētījumu institūtam (KARE). Stacijas būvniecība uzsākta 2018. gadā, sākotnēju izbūvējot moduļveida konstrukcijas vararas staciju, ko pakāpeniski plānots paplašināt līdz pastāvīgai vissezonas stacijai. Tās kopējā platība plānota ap 4000 m² un paredzēta 50 cilvēku personālam. Turcijas polāro pētījumu programmas mērķis ir nodrošināt zinātnisko darbību ilgtspējību polārajos reģionos, un par prioritāti tiek izvirzītas četras zinātnes disciplīnas: fiziskās zinātnes, ģeozinātnes, zinātnes par dzīvību, kā arī sociālās un humanitārās zinātnes. Nākamās programmas versijas mērķis būs pētījumui par klimatu un saistītajām sistēmām, ilgtermiņa novērojumiem, jūras resursiem, vides un ekosistēmu novērojumiem, zinātnes un tehnoloģiju inovācijām un humanitārajām zinātnēm polārajos reģionos.